Espai Dona planteja, per a maig, activitats virtuals relacionades amb la dona i la salut
2025-07-24

Dijous que ve 28 de maig, es commemora el Dia Internacional d’acció per la salut de les dones i per a sumar-se a la celebració, Espai Dona, el Servei Municipal d’Atenció a les Dones de l’Ajuntament de Burjassot, està preparant una sèrie d’accions i activitats que, encara que s’hauran de seguir virtualment, no deixaran de ser molt interessants.

Així, a més la publicació en les seues xarxes socials de vídeos, imatges i articles, relacionats tots ells amb eines o hàbits que poden contribuir a millorar la salut en les dones, Espai Dona està treballant en l’organització de xarrades o activitats, totes elles amb perspectiva de gènere, protagonitzades per diferents professionals de la salut, les quals es podran seguir en directe, a través dels canals de Facebook i/o Instagram d’Espai Dona.

Pròximament, Espai Dona informarà dels dies i hores exactes per a la celebració d’aquestes activitats virtuals així com dels professionals que les protagonitzaran.